b'\n_START_ARTICLE_\nOdjemnik zvoka\n_START_PARAGRAPH_\nOdjemnik zvoka za strunska glasbila (angl. Pickup) je naprava ki pretvarjaja vibracije strun v elektri\xc4\x8dni signal. Najbolj raz\xc5\xa1irjeni so magnetni in piezo odjemniki zvoka. Slednji so najve\xc4\x8dkrat uporabljeni v akusti\xc4\x8dnih in pol-akusti\xc4\x8dnih kitarah medtem ko magnetne odjemnike najdemo najpogosteje v elektri\xc4\x8dnih kitarah in bas kitarah. Mo\xc5\xbena je tudi kombinacija magnetnega in piezo odjemnika.\n_START_SECTION_\nMagnetni odjemniki zvoka\n_START_PARAGRAPH_\nSestavljen je v osnovi iz magneta in bakrene \xc5\xbeice ovite okoli njega ki tvori tuljavo. Nihanje strune v magnetnem polju inducira napetost v tuljavi odjemalca. Inducirana napetost niha enako kot struna nad magnetom in tako magnetni odjemnik pretvori mehansko nihanje v elektri\xc4\x8dno, ki potuje po \xc5\xbeicah kot signal, ki se ga lahko nadaljnjo obdela. Karakteristike magnetnega odjemnika v glavnem dolo\xc4\x8da \xc5\xa1tevilo ovojev v tuljavi in mo\xc4\x8d magneta. Jedra magnetov so lahko iz razli\xc4\x8dnih materialov vendar v odjemnikih najve\xc4\x8dkrat najdemo alnico, ki so zlitina aluminija,niklja in kobalta, ter kerami\xc4\x8dne magnete.\n_START_SECTION_\nOdjemniki z eno tuljavo\n_START_PARAGRAPH_\nOdjemnik z eno tuljavo (angl. Single coil) sestavlja samo ena serija magnetov, navadno za vsako struno eden. Tak\xc5\xa1ni odjemniki so bolj ob\xc4\x8dutljivi na spremembe v magnetnem polju in so zelo dovzetni za nihanja pri 50-60Hz ki nastanejo kot posledica izmeni\xc4\x8dnega toka v \xc5\xbeicah ostalih komponent in v na primer zvo\xc4\x8dnikih oja\xc4\x8devalca. To povzro\xc4\x8da veliko elektromagnetnega \xc5\xa1uma ki ga odjemnik zazna. Ta \xc5\xa1um gre do nekatere mere zmanj\xc5\xa1at z za\xc5\xa1\xc4\x8dito votlih delov glasbila kjer se nahajajo odjemniki in ostala elektronika.\n_START_SECTION_\nOdjemniki z dvema tuljavama\n_START_PARAGRAPH_\nOdjemnik z dvema tuljavama bolj poznan pod imenom humbucker je navadno sestavljen iz magnetne plo\xc5\xa1\xc4\x8de, dveh serij jeklenih polov in dveh v nasprotni smeri navitih tuljav. Severni pol magneta se dotika ene serije jeklenih polov medtem ko se ju\xc5\xbeni dotika druge serije. \xc5\xa0um ki ga odjemnik zazna v eni tuljavi izni\xc4\x8di \xc5\xa1um iz druge tuljave saj sta si napetosti nasprotni. Tak\xc5\xa1en odjemnik tako do velike mere odpravi te\xc5\xbeavo, ki jo imajo odjemniki z eno tuljavo, vendar pa se ob izni\xc4\x8denju \xc5\xa1uma izni\xc4\x8diju tudi nekatere visoke frekvence strun, kar pa prispeva h kon\xc4\x8dnemu zvoku.\n_START_SECTION_\nOdjemniki z deljeno tuljavo\n_START_PARAGRAPH_\nOdjemnik ima dve lo\xc4\x8deni tuljavi vsako namenjeno polovici strun glasbila, tako da dve tuljavi opravljata isto funkcijo kot pri ostalih odjemnikih ena.Tuljavi sta lahko lo\xc4\x8deni vsaka v svojem fizi\xc4\x8dnem odjemniku ali pa v skupnem ohi\xc5\xa1ju. Primer odjemnika z deljeno tuljavo je na Fender Precision bas kitari. Tuljave tak\xc5\xa1nega odjemnika so lahko vezane enako kot pri humbucker odjemnikih z namenom izni\xc4\x8devanja \xc5\xa1uma.\n_START_SECTION_\nAktivni odjemniki\n_START_PARAGRAPH_\nAktivni odjemniki zvoka vklju\xc4\x8dujejo elektronsko vezje katero pomaga spremenit izhodni signal vendar pa za svoje delovanje potrebujejo napajanje, ki najpogosteje izhaja iz ene 9V baterije. Velikokrat jih spremlja tudi predoja\xc4\x8devalec ali izena\xc4\x8devalnik zvoka, ki je name\xc5\xa1\xc4\x8den na samem glasbilu in omogo\xc4\x8da oblikovanje tona. Aktivni odjemniki imajo mo\xc4\x8dnej\xc5\xa1i izhodni signal kot pasivni.\n_START_SECTION_\nPiezoelektri\xc4\x8dni odjemniki zvoka\n_START_PARAGRAPH_\nTi odjemniki so iz piezoelektri\xc4\x8dnega materiala kot je kristal in naketere keramike. Ta material pod obremenitvijo proizvaja elektri\xc4\x8dni tok. Piezoelektri\xc4\x8dne odjemnike najdemo najve\xc4\x8dkrat v akusti\xc4\x8dnih glasbilih kot so kitare, violine, kontrabasi, mo\xc5\xbene pa so tudi kombinacije z magnetnimi odjemniki. Najpogosteje so name\xc5\xa1\xc4\x8deni pod most glasbila kjer je prenos vibracij strun najve\xc4\x8dji. Odjemnik zazna vibracije strun in glede na te proizvaja izmeni\xc4\x8dni tok.'